Uppeldi og menntun - 16.02.2007 , Blaðsíða 197 197 HAFDÍS INGVARSDÓTTIR Veganesti til framtíðar Hvað er það sem mestu máli skiptir í kennaramenntun ? Kennarastarfið er í orði viðurkennt sem eitt mikilvægasta starf þjóðfélagsins enda skiptir gott skólastarf máli fyrir hvern einasta einstakling . Það er því eðlilegt að kenn - aramenntun sé mörgum hugleikin . Sjálf hef ég velt kennaramenntun mikið fyrir mér enda starfað við hana í tæp tuttugu ár , rannsóknir mínar fjalla um kennarastarf og kennaramenntun og síðast en ekki síst hef ég langa starfsreynslu sem grunn - og fram - haldsskólakennari . Meginspurningar sem ég velti stöðugt fyrir mér eru þrjár : Hvaða veganesti viljum við að nýr kennari taki með sér í starfið ? Hvernig getum við best veitt það veganesti , og hvernig tryggjum við að kennarinn geti haldið áfram að vaxa í starfi ? Í rannsóknum mínum með kennurum og í samvinnu við kennaranema hefur mér sífellt orðið ljósara hversu mikilvægt það er að flétta saman grunn - og símenntun og hversu laklega hefur verið staðið að því að styrkja kennara í starfi . Um þetta má að sjálfsögðu skrifa langt mál og sérstaklega hefur verið bent á hve kennsla sé háð því umhverfi sem hún fer fram í . En fleira skiptir máli og hér tilgreini ég sjö atriði sem þarf að veita forgang við uppbyggingu kennarastarfs og mótun þess , en þessi listi er ekki tæmandi . Það er brýnt að ? vinna mun betur að tengingu fræða og framkvæmda en gert hefur verið ? þróa náin og lifandi tengsl við starfsvettvang ? tengja mun betur grunn - og símenntun en gert hefur verið ? gæta þess að einsleitni einkenni ekki menntun kennara ? laða að hæft fólk í kennaranám ? setja skýr viðmið um þá hæfni sem kennarar þurfa að búa yfir ? leggja miklu meiri rækt við rannsóknir á skólastarfi . Segja má að þessi atriði fléttist og skarist og mun ég því fjalla um þau sem eina heild . Tenging fræða og framkvæmda hefur löngum verið Akkilesarhæll kennaramennt - unar . Þessi tenging þarf eiginlega að eiga sér þrjár víddir . Hún þarf að fara fram í háskólakennslunni , á starfsvettvangi og einnig í nánu samstarfi háskóla og vettvangs þar sem allir líta á sig sem lærisveina , kennaraneminn , háskólakennarinn og leiðsagn - arkennarinn . Þannig getur myndast hringrás þekkingarmiðlunar og skólaþróunar . Háskólakennarar þurfa að líta í eign barm og spyrja hvort þeir séu góðar fyrir - myndir um kennsluhætti . Það er liðin tíð að háskóli geti leyft sér að bjóða upp á ein - hæfa kennsluhætti í kennaranámi sem ganga þvert á þann boðskap sem við flytjum og byggist á okkar eigin rannsóknum og fjölda annarra . Uppeldi og menntun 16. árgangur 2. hefti , 2007